**Saopstenje: Posjeta Centru za djecu i mlade „Ljubovic“**

**1. jul 2010. godine**

Zamjenica Zastitnika Nevenka Stankovic i savjetnica Milica Kovacevic posjetile su, 1. jula 2010. godine, Centar za djecu i mlade „Ljubovic“ , u Podgorici. Tom prilikom, razgovarale su sa direktorom Centra Draganom Pajovicem i Novkom Glomazic, specijalnim pedagogom i pomocnicom direktora. Gospodin Pajovic je istakao da je u toku rekonstrukcija cjelokupnog objekta i da se grade novi objekti za smjestaj sticenika, koji ce pruziti optimalne uslove za rad i smjestaj ove grupe djece.

Trenutno u Centru boravi 30 sticenika, kojima su izrecene krivicne sankcije, a u prihvatnoj stanici Centra tokom godine boravi oko 110 djece (djeca koja su zatecena u skitnji, djeca prosjaci i djeca strani drzavljani koji su ilegalno usli u Crnu Goru).

U okviru ovog Centra, vec dvije godine, postoji Dnevni centar za rad sa djecom koja ispoljavaju poremecaje u ponasanju ili su u sukobu sa zakonom. Medjutim, ovaj Dnevni centar do sada nije imao korisnika, budući da nadlezni organi nijesu izricali mjeru upucivanja djece u Dnevni centar.